ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 11/2560เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกประกาศไว้ดังต่อไปนี้ข้อ 1 ในประกาศนี้ คําว่า "สัญญาซื้อขายล่วงหน้า" และ "ตราสารที่มีสัญญาซื้อขายล่วงหน้าแฝง"ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยการลงทุนของกองทุน "หนังสือชี้ชวน" หมายความว่า หนังสือชี้ชวนเสนอขายหน่วยลงทุนของกองทุนรวม "ประกาศหนังสือชี้ชวนของกองทุนรวมทั่วไป"( หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 69/2564 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 23 ธันวาคม พ.ศ. 2564 "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมข้อ 2( ในการจัดทําหนังสือชี้ชวนของกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ ให้บริษัทจัดการปฏิบัติตามหลักเกณฑ์ที่กําหนดในประกาศหนังสือชี้ชวนของกองทุนรวมทั่วไป และในกรณีที่กองทุนรวมดังกล่าวมีนโยบายการลงทุนในลักษณะเดียวกับกองทุนรวมใดตามข้อ 6 วรรคหนึ่ง (2) (ข) ของประกาศหนังสือชี้ชวนของกองทุนรวมทั่วไป ให้บริษัทจัดการปฏิบัติตามหลักเกณฑ์เพิ่มเติมสําหรับกองทุนรวมนั้นที่กําหนดในประกาศดังกล่าวด้วย เว้นแต่จะได้กําหนดไว้เป็นอย่างอื่นในประกาศนี้ข้อ 3 หนังสือชี้ชวนส่วนสรุปข้อมูลสําคัญ ให้เป็นไปตามหลักเกณฑ์ดังต่อไปนี้ (1)( เป็นไปตามแบบ 123-1 (UI) แนบท้ายประกาศนี้ และมีรายละเอียดตามที่กําหนดในคําอธิบายเพิ่มเติมแนบท้ายแบบดังกล่าว (2) แสดงผลด้วยรูปแบบที่สามารถอ่านหรือสื่อสารได้อย่างชัดเจน ในกรณีที่มีการจัดทําหนังสือชี้ชวนส่วนสรุปข้อมูลสําคัญในรูปแบบเอกสารสิ่งพิมพ์ให้อยู่ในส่วนแรกของหนังสือชี้ชวนข้อ 3/1( หนังสือชี้ชวนส่วนข้อมูลกองทุนรวม ให้มีข้อมูลคําเตือนใต้ชื่อกองทุนรวมในจุดแรกที่สามารถเห็นได้ชัดเจนดังต่อไปนี้ ด้วยตัวอักษรที่มีขนาดไม่เล็กกว่าขนาดตัวอักษรส่วนใหญ่ในหนังสือชี้ชวน(1) คําเตือนว่า "กองทุนนี้ไม่ถูกจํากัดความเสี่ยงด้านการลงทุนเช่นเดียวกับกองทุนรวมทั่วไป จึงเหมาะกับผู้ลงทุนที่รับผลขาดทุนระดับสูงได้เท่านั้น"(2) กรณีเป็นกองทุนรวมที่มุ่งเน้นลงทุนเพียงครั้งเดียวโดยถือทรัพย์สินที่ลงทุนไว้จนครบกําหนดอายุของทรัพย์สิน หรืออายุของรอบการลงทุนของกองทุนรวม หรือครบอายุของกองทุนรวมหรือกองทุนรวมที่ระบุว่าจะเลิกกองทุนหรือรับซื้อคืนหน่วยลงทุนอัตโนมัติเมื่อหน่วยลงทุนมีมูลค่าตามเป้าหมายที่กําหนด โดยมีการกําหนดห้ามผู้ถือหน่วยลงทุนขายคืนหน่วยลงทุนในช่วงระยะเวลาใด ๆ ต้องจัดให้มีคําเตือนว่า "ผู้ลงทุนไม่สามารถขายคืนหน่วยลงทุนนี้ในช่วงเวลา (ระบุ x วัน/เดือน/ปี) ได้ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนจํานวนมาก"ข้อ 4 ในกรณีที่กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษมีนโยบายการลงทุนในธุรกรรมดังต่อไปนี้ ให้บริษัทจัดการแสดงข้อมูลเพิ่มเติมเกี่ยวกับผลตอบแทนที่ผู้ลงทุนจะได้รับจากการลงทุนในธุรกรรมดังกล่าวในหนังสือชี้ชวนส่วนข้อมูลกองทุนรวม โดยให้ระบุข้อมูลประมาณการผลตอบแทนของกองทุนรวมในกรณีที่กองทุนรวมนั้นได้รับผลกระทบทางลบภายใต้สมมติฐานและความเชื่อมั่นที่สมเหตุสมผล (worst-case scenario) จากการทําธุรกรรมดังกล่าว (1) สัญญาซื้อขายล่วงหน้า รวมถึงตราสารที่มีสัญญาซื้อขายล่วงหน้าแฝง ทั้งนี้เฉพาะส่วนที่มีลักษณะเป็นสัญญาซื้อขายล่วงหน้า (2) การกู้ยืมเงินเพื่อประโยชน์ในการจัดการลงทุนของกองทุนรวม (3) การขายหลักทรัพย์หรือตราสารหนี้โดยมีสัญญาซื้อคืนเพื่อประโยชน์ในการจัดการลงทุนของกองทุนรวม (4) การขายหลักทรัพย์ที่ต้องยืมหลักทรัพย์มาเพื่อการส่งมอบข้อ 5 ในกรณีที่กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษมีนโยบายการลงทุนในธุรกรรมตามข้อ 4(1) (2) (3) หรือ (4) ให้บริษัทจัดการแสดงข้อมูลฐานะการลงทุนสูงสุด (maximum limit) ไว้ในรายการนโยบายการลงทุนของกองทุนรวมดังกล่าวในหนังสือชี้ชวนส่วนข้อมูลกองทุนรวมด้วยข้อ 6 ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไปประกาศ ณ วันที่ 20 กุมภาพันธ์ พ.ศ. 2560(นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์-----------------------SEC Classification : ใช้ภายใน (Internal)SEC Classification : ใช้ภายใน (Internal)